Quinto informe de avaliación do Grupo intergobernamental sobre o cambio climático

miniatura| Emisións mundiais de gases de efecto invernadoiro por sector económico
O Quinto informe de avaliación do Grupo intergobernamental sobre o cambio climático, tamén coñecido abreviadamente como ***5º Informe do IGCC*** (en inglés *IPCC 5th Assessment Report* ), é a penúltima actualización das actividades do Grupo intergobernamental sobre o cambio climático, que compila e sintetiza os estudos de miles de científicos de todo o mundo sobre o quecemento global. É resultado da cooperación entre a Organización Meteorolóxica Mundial e o Programa das Nacións Unidas para o Medio Ambiente. 

A publicación do Quinto informe do IGCC foi moi esperada pola súa solidez científica e a súa influencia na toma de decisións dos gobernos do mundo. A versión final apareceu en 2014; o seguinte relatorio foi formulado en 2016 e desenvolvido nos anos seguintes entre os que foron publicados tres relatorios especiais e o presentado o Sexto informe do IGG en agosto de 2021, estando previsto o relatorio de síntese para outubro de 2022. 

O 5º informe confirmou que o home é o responsábel do quecemento do planeta, e advertía dos perigos da inacción. O Informe analizou datos que non estaban incluídos nos estudos do informe anterior (Cuarto informe do IGCC), e utilizou modelos teóricos mellorados, con todo, suscitou críticas entre escépticos e negacionistas.   As principais conclusións do informe foron:  
miniatura|Recúo do glaciar Helheim entre 2001 e 2005.

* O quecemento é **inequívoco.** O mundo quentouse de media 0,85&nbsp;°C de 1880 a 2012. A atmosfera e os mares quentáronse, o xeo e a neve diminuíron.
* A manifestación do fenómeno en todo o mundo e os seus efectos non é uniforme. No Ártico é onde o quecemento se sente máis.
* A principal causa é, con elevadísimo grao de certeza, a emisión de gases estufa polas actividades humanas, con énfase na emisión de dióxido de carbono. As concentracións de gases de efecto invernadoiro aumentaron.
* A evidencia que indica a orixe humana reforzouse desde o 4º informe.
* As últimas tres décadas foron as máis cálidas desde 1850. O aumento da Tra entre as medias de 1850-1900 e de 2003-2012 foi de 0,78&nbsp;°C
* Os océanos acumularon a maior parte do quecemento, amortecendo o da atmosfera, almacenando máis do 90% da enerxía do sistema climático e moito dióxido de carbono. Os 700 m superiores do océano quentáronse entre 1970 e 2010, e probabelmente se afectou no fondo. Non obstante, a medida que o océano se quenta, perde a súa capacidade para absorber o CO2, o que pode acelerar os efectos atmosféricos ao alcanzar a saturación.
* O mar é cada vez máis ácido pola absorción de CO2.
* O nivel do mar subiu uns 19&nbsp;cm entre 1900 e 2010 pola expansión térmica das augas. A cota podería chegar a superar os 80&nbsp;cm en 2100.
* O xeo retrocede rapidamente na maioría das rexións frías.
* O réxime de precipitacións, as correntes mariñas e os patróns de ventos están a ser perturbados, aumentando as secas e inundacións.
* Os efectos combínanse para xerar novas causas, nun efecto dominó que agrava as consecuencias.
* Aínda que as emisións se detivesen de inmediato, habería un quecemento adicional pola lentitude de certas reaccións e os efectos acumulativos. O quecemento ten efectos a longo prazo e afecta a toda a biosfera.
* Se as emisións continúan así, o quecemento aumentará, podendo chegar a 4,8&nbsp;°C en 2100, os efectos negativos multiplicaranse con graves repercusións para o benestar da humanidade e demais formas de vida.
* Evitar que as previsións máis pesimistas se fagan realidade requirirá unha redución rápida e importante das emisións.

Outra conclusión foi o fortalecemento do consenso anterior de que as decisións adoptadas nas próximas dúas décadas terán efectos decisivos a longo prazo, moitos deles potencialmente catastróficos e irreversibles, recomendando aínda máis as medidas preventivas urxentes. Segundo Suzana Kahn, investigadora brasileira que colabora co IPCC,  O traballo do IGCC representa o estado da arte sobre o quecemento, é o consenso global dos científicos, e mesmo nos EEUU, que durante a Administración Bush foi o bastión máis influente do escepticismo climático, xa o é observou un cambio de posición ante unha forte evidencia científica.  Barack Obama lanzara un programa decidido para combater o quecemento global baseado na evidencia científica, e o Secretario de Estado John Kerry foi enfático acollendo o informe:  A actitude dos EEUU mudou cara a posicións escépticas e negacionistas coa Administración Trump, e retomou de novo o consenso científico con Joe Biden.

## Notas 
## Véxase tamén 
### Outros artigos 
* Organización Meteorolóxica Mundial
* Quecemento global
* Sexto Relatorio de Avaliación do IPCC

### Ligazóns externas 
* IPCC.Fifth Assessment Report (AR5).